somu9/iisc_mono_hindi_female huggingface dataset:
पेंटानल दलदल का प्रदेश है और ब्राज़ील के माटो ग्रासो डो सुल राज्य में है|
पेंटानल का विस्तार ब्राज़ील की तरह अर्जेन्टीना में भी दिखाई देता है| मुख्य भूमि के अलावा ब्राज़ील में कुछ द्वीप भी हैं|
इनका वर्गीकरण तटीय एवं सागरीय द्वीपों में किया जाता है| अधिकांश द्वीप निक्षेपण कार्य से बने हैं| सागरीय द्वीप मुख्य भूमि से बने हैं|
दक्षिण अटलांटिक महासागर का तटीय भाग प्रवाल द्वीप है और उन्हें एटोल कहते हैं| एवं {३.४}{तीन दशमलव चार} में क्रमशः ब्राज़ील एवं भारत की नदियाँ दिखाई गई हैं|
गंगा एवं अमेज़न नदी के मैदानों पर एक तुलनात्मक टिप्पणी लिखिए| उसके लिए नीचे दिए गए बिंदुओं का उपयोग कीजिए|
अमेज़न नदी का उद्गम पेरू देश के एंडीज़ पर्वत शृंखला की पूर्वी ढाल पर होता है|
अमेज़न में पानी के निर्वहन की मात्रा बृहत् है| करीब {२}{दो} लाख घनमीटर प्रति सेकंड है|
इसीलिए नदी के उद्गम से नदी में संचित अवसाद तेजी से बह जाते हैं|
इसीलिए नदी के मुहाने पर अवसादों का निक्षेपण बड़े पैमाने पर नहीं होता|
इसके विपरीत अमेज़ॉन के मुहाने पर अनेक द्वीप तैयार हो गए हैं| महासागर के तट के पास अनेक द्वीप हैं|
अपने गाँव से डेड सौ किलेूमीटर की दूरी पर स्थित किसी दूसरे गाँव के बारे में सोचिए|
इससे आपको इस दूरी का अंदाज़ा आएगा| अमेज़न नदी का अधिकांश भाग परिवहन के योग्य है|
ये दोनों नदियाँ ब्राज़ील के दक्षिण-पश्चिमी भाग में बहती हैं|
इन दोनों नदियों को एवं ब्राज़ील के दक्षिण छोर में बहने वाली उरुग्वे नदी को ब्राज़ील की उच्चभूमि के दक्षिणी ढाल से जल आपूर्ति होती है|
यह ब्राज़ील की तीसरी महत्त्वपूर्ण नदी है| इस नदी का संपूर्णजलग्रहण क्षेत्र ब्राज़ील की सीमा में ही है| ब्राज़ील उच्चभूमि के पूर्व भाग में यह जलग्रहण क्षेत्र है|
ब्राज़ील के तटीय प्रदेश में अनेक कम लंबाई की नदियाँ बहती हैं|
तटीय प्रदेश में सघन अधिवास होने के कारण ये नदियाँ महत्त्वपूर्ण हैं|
उनमें परानिबा, इटापेकुरू आदि नदियाँ उत्तर की ओर बहती हैं और उत्तर अटलांटिक महासागर में मिलती हैं|
दक्षिणी अटलांटिक महासागर में मिलने वाली नदियों को पानी की आपूर्ति ब्राज़ील की उच्चभूमि से होती है|
पुरागुआकु नदी साल्वाडोर के पास अटलांटिक महासागर में मिलती है|
उद्गम क्षेत्र के आधार पर भारत की नदियों को हिमालय व प्रायद्वीपीय नदियों में विभाजित किया जाता है|
हिमालय की अधिकांश प्रमुख नदियाँ विविध हिमानियों से प्रारंभ होती हैं| इसीलिए उनमें ग्रीष्मकाल में भी जल का बृहत्निर्वहन होता है|
वर्षा काल में उनमें बाढ़ आती है| ये बारहमासी नदियाँ हैं|
इस समूह में सिंधु एवं उसकी सहायक नदियाँ एवं गंगा और उसकी सहायक नदियों का समावेश होता है|
सिंधु एवं उसकी सहायक नदियाँ पश्चिमी हिमालय से अर्थात जम्मू और कश्मीर एवं लद्दाख से बहती हैं| वे एक-दूसरे के काफी समानांतर बहती हैं|
सिंधु की एक प्रमुख सहायक नदी सतलुज का उद्गम मानसरोवर के पास होता है और वह पश्चिम दिशा में बहती है|
सतलुज एवं उसकी सहायक नदियों के द्वारा लाए गए अवसादों के निक्षेपण से भारत में पंजाब के मैदान बने हैं|
सिंधु नदी आगे पाकिस्तान में जाकर बहती है और अरब सागर में मिलती है| गंगा नदी का हिमालय के गंगोत्री नामक हिमानी से उद्गम होता है|
हिमालय पार कर मैदानों में प्रवेश करने पर वह पूर्व की ओर बहने लगती हैं| हिमालय में उद्गम पाने वाली गंगा की सहायक नदियाँ भी इसी तरह बहती हैं|
गंगा की एक प्रमुख सहायक नदी यमुना का उद्गम यमुनोत्री में होता है|
जब यह हिमालय में बहती है तो इसे त्स्यांगपो के नाम से जाना जाता है और जब वह हिमालय पार करती है तो उसके प्रवाह को देहांग कहते हैं| पूर्व की ओर बहने वाली नदी को ब्रह्मपुत्र कहते हैं|
गंगा में अनेक सहायक नदियाँ समय-समय पर मिलती हैं और इसीलिए उसका निर्वहन बढ़ता जाता है| ब्रह्मपुत्र बांग्ला देश में गंगा में मिलती है|
यहाँ पानी और अवसादों का बड़े पैमाने पर निर्वहन होकर बहुत विशाल त्रिभुज प्रदेश का निर्माण हुआ है|
प्रायद्वीपीय नदियों में से कुछ नदियाँ भी गंगा के कछार में आकर मिलती हैं| उनमें से प्रमुख हैं- चंबल, केन, बेतवा एवं सोन नदियाँ|
प्रायद्वीपीय नदियों का पश्चिम और पूर्व की ओर बहने वाली नदियों में विभाजन हो सकता है|
प्रायद्वीप के पश्चिमी भाग में पश्चिमी घाट एक महत्त्वपूर्ण जल-विभाजक है|
प्रायद्वीपीय नदियों का निर्वहन वर्षा पर निर्भर करता है इसीलिए इन नदियों की घाटियों में आमतौर पर बाढ़ का खतरा नहीं होता| यह नदियाँ मौसमी होती हैं|
पश्चिमी घाट और अरब सागर के बीच बहने वाली नदियों की लंबाई कम है पर गति ज़्यादा है|
केरल, कर्नाटक, महाराष्ट्र एवं दक्षिण गुजरात के तटीय प्रदेशों में यह समानता है|
उत्तर गुजरात में खंबात की खाड़ी को मिलने वाली अनेक नदियाँ हैं| इनमें तापी,नर्मदा, माही एवं साबरमती का समावेश है| तापी एवं नर्मदा भ्रंश- घाटी से बहती हैं|
माही नदी पूर्वोत्तर-दक्षिण पश्चिमी दिशा में बहती है तो वहीं अरावली के दक्षिणी ढाल से निकलने वाली साबरमती उत्तर-दक्षिण दिशा में बहती है|
साथ ही, अरब सागर में मिलने वाली और अरावली के पश्चिमी ढाल से निकलने वाली नदी लूनी है| यह नदी अरब सागर के कच्छ की खड़ी में मिलती है|
प्रायद्वीप का अधिकांश भाग बंगाल की खाड़ी के जलोत्सरण क्षेत्र का भाग है|
इसमें गंगा के अलावा महानदी, गोदावरी, कृष्णा व कावेरी नदियों का मुख्यतः समावेश होता है|
गोदावरी, कृष्णा व कावेरी इन तीनों नदियों का उद्गम पश्चिमी घाट की पूर्वी ढलान पर होता है|
गोदावरी जलग्रहण क्षेत्र की दृष्टि से भारत में दूसरे क्रमांक पर है| कृष्णा नदी का मैदान गोदावरी के दक्षिण में है| भीमा एवं तुंगभद्रा कृष्णा नदी की प्रमुख सहायक नदियाँ हैं|
कावेरी नदी कर्नाटक और तमिलनाडू राज्यों से बहती है| यह नदी बहुत पहले से ही सिंचाई के लिए उपयोग में लाई जाती रही है|
ब्राज़ील का अक्षांशीय विस्तार अधिक होने के कारण जलवायु में विविधता पाई जाती है|
जैसे भूमध्य रेखा के पास उष्ण तो मकर रेखा के दक्षिण में समशीतोष्ण जलवायु पाई जाती है|
दक्षिण-पूर्वी और उत्तर-पूर्वी दिशा से आने वाली पूर्वी हवाओं से इस देश में वर्षा होती है|
ब्राज़ील की उच्चभूमि का कुछ भाग उत्तर के तट तक है|
सागर से आने वाली हवाओं को विशाल कगार अवरोध पैदा करते हैं इसीलिए तटीय भाग में वर्षा होती है|
उच्चभूमि के परे इन अवरोधी हवाओं का प्रभाव कम हो जाता है इसीलिए यहाँ अत्यल्प वर्षा होती है|
ब्राज़ील में यह वृष्टि छाया का प्रदेश है| यह प्रदेश पूर्वोत्तर दिशा में पाया जाता है|
इस शुष्क प्रदेश को ‘अनावृष्टि चतुर्भुज’ के नाम से जाना जाता है|
तापमान के संदर्भ में ब्राज़ील का उत्तरी प्रदेश उष्ण है तो दक्षिणी प्रदेश का तापमान तुलना में कम है| इसमें ऋतु अनुसार विविधता पाई जाती है|
ब्राज़ील के तटीय भाग में भूमध्य रेखा के पास तापमान में कुछ अधिक अंतर नहीं पाया जाता है|
इस प्रदेश में हवाओं के ऊर्ध्व दिशा में वहन अंतरउष्णकटिबंधीय एकत्रीकरण विभाग क्षीण होने के कारण चक्रवात कभी- कभी ही निर्माण होते हैं|
इस देश का अधिकांश भाग उष्णकटिबंध में आता है| देश के उत्तरी भाग से भूमध्य रेखा गुजरती है|
इस भाग में हवा का तापमान अधिक होता है| अमेज़न के मैदान में औसत तापमान {२५}{पच्चीस} से {२८}{अट्ठाईस} डिग्रि सेल्सियस् होता है और उच्चभूमि के प्रदेश में मौसम ठंडा होता है|
सागर की निकटता के कारण तटीय प्रदेश में जलवायु सौम्य एवं आर्द्र होता है| अमेज़न की घाटी में करीब {२०००}{दो हजार} मिलीमीटर वर्षा होती है|
दक्षिण-पूर्वी तट पर {१०००}{एक हजार} से {१२००}{एक हजार दो सौ} मिलीमीटर तक वर्षा होती है|
इस आधार पर जलवायु के बारे में क्या पता चलता है? मुंबई के तापमान एवं वर्षा के आधार पर जलवायु का अंदाज बताइए|
इन शहरों की जलवायु को सम और विषम जलवायु में विभाजित कीजिए| चेन्नई व शेष भारत के वर्षाकाल में आपको क्या अंतर दिखाई पड़ता है? क्यों ?
भारत की जलवायु ‘मॉनसून’ प्रकार की है| देश के बीच से गुज़रने वाली कर्क रेखा तक सूर्यकिरण लंबरूप होते हैं|
सर्दियों के मौसम में जम्मू-कश्मीर, हिमालय पर्वतीय क्षेत्र के कुछ भागों में तापमान चालीस डिग्री से भी नीचे गिर जाता है|
भारतीय जलवायु की विविधता के मुख्य कारण अक्षांशीय स्थिति एवं समुद्री सतह से ऊँचाई है|
हिंद महासागर एवं हिमालय पर्वत का भारतीय हवामान एवं मानसून पर बहुत बड़ा प्रभाव पड़ता है|
हिमालय पर्वत उत्तर की ओर से आने वाली अत्यंत शीत हवाओं को रोक लेता है |
साथ ही दक्षिण-पश्चिमी मौसमी हवाएँ हिमालय के शिवालिक और हिमाचल श्रेणियों से वापिस मुड़ जाती हैं|
पंजाब का मैदानी प्रदेश व राजस्थान के थार रेगिस्तान की उष्ण जलवायु के कारण ग्रीष्मकाल के प्रारंभ में कम दबाव का क्षेत्र तैयार होता है|
इसीलिए हिंद महासागर के अधिक दाबवाले क्षेत्र से भारत की मुख्य भूमि की ओर हवाएँ बहने लगती हैं|
इन वाष्पयुक्त हवाओं के कारण भारत में वर्षा होती है| ये हवाएँ पश्चिमी एवं पूर्वी घाटों के अवरोध के कारण तटीय प्रदेशों में अधिक वर्षा करती हैं; परंतु घाट के वातविन्मुख प्रदेश में यह वर्षा कम हो जाती है|
ये हवाएँ अरावली पर्वत श्रेणियों के समानांतर बहती हैं, इसीलिए गुजरात-राजस्थान के इन भागों में वृष्टि कम होती है|
ये हवाएँ आगे हिमालय की ओर बढ़ने लगती हैं| उनकी बाष्पधारण शक्ति बढ़ती है|
हिमालय से ही ये हवाएँ वापस लौटने लगती हैं और उनकी वापसी की यात्रा शुरू हो जाती है|
उत्तर-पूर्व से हिंद महासागर की ओर लौटते समय ये हवाएँ प्रायद्वीप के कुछ भागों में पुनः वर्षा कराती हैं|
यह वापसी का मानसून कहलाता है| कुल मिलाकर भारत की जलवायु वर्ष भर उष्ण ही होती है|
सामान्यत: कर्क रेखा भारत के बीच से गुजरती है| इसीलिए भारत को उष्णकटिबंधीय प्रदेश में गिना जाता है|
अनियमित वर्षा, सूखा, चक्रवात, बाढ़ इत्यादि प्राकृतिक आपदाओं का सामना बहुत बार करना पड़ता है|
चेरापूंजी और मौसिनराम में {११,०००}{ग्यारह हजार} मिलीमीटर से अधिक वृष्टि होती है किंतु नजदीक में स्थित शिलांग में केवल {१०००}{एक हजार} मिलीमीटर वर्षा होती है|
ऐसा क्यों होता होगा ? भारत और ब्राज़ील की अवस्थिति और विस्तार का विचार करते हुए जलवायु के तापमान, वृष्टि आदि कारकों में होने वाले दिशानिहाय अंतर को पहचानिए और तुलनात्मक टिप्पणी लिखिए|
ब्राज़ील उष्णकटिबंधीय देश है| यहाँ सामान्यत: हिमपात नहीं होता| किंतु कुछ अपवाद स्वरूप परिस्थितियों में दक्षिण ध्रुवीय हवाएँ ब्राज़ील के दक्षिणी भाग में पहुँच जाती हैं|
ऐसे में इस भाग में हिमपात होता है| वर्ष अठारह सौ उन्नासी, उन्नीस सौ सत्तावन एवं उन्नीस सौ पचासी में हिमपात हुए हैं|
उपरोक्त छायाचित्रों पर आपने चर्चा की होगी और उन्हें पहचान भी लिया होगा क्योंकि इनकी कई भारतीय प्रजातियों से समानता है|
परंतु ये सभी प्रजातियाँ ब्राज़ील में पाई जाती हैं| उनके नाम ढूँढने का प्रयत्न कीजिए| अब हम ब्राज़ील में मिलने वाली वनस्पतियों की विविधता के बारे में जानकारी लेंगे|
उत्तर से दक्षिण की ओर जाते समय उपरोक्त घटकों में पड़ने वाला अंतर स्पष्ट होता है| इस विषय पर कक्षा में चर्चा कीजिए और टिप्पणी लिखिए|
भू-आकृति की विविधता के कारण ब्राज़ील की वृष्टि में अंतर दिखाई पड़ता है|
विषुवतरेखा से जैसे-जैसे दूर जाते हैं| वैसे-वैसे वृष्टि दिनों की कालावधि और वृष्टि की मात्रा में कमी आ जाती है| इसीलिए इस प्रदेश में वनस्पतियों का जीवनकाल भी कम होता है|
जिस प्रदेश में वर्ष भर वर्षा होती है, वहाँ सदाहरित वन पाए जाते हैं| जिस प्रदेश में सीमित समय में वर्षा होती है, वहाँ वनों का घनत्व कम होता जाता है|
वनों के स्थान पर विभिन्न प्रकार की घास, झाड़ियाँ, कंटीली वनस्पतियाँ पायी जाती हैं| विश्व में सर्वाधिक वनस्पतियों की प्रजातियाँ ब्राज़ील में हैं|
इनमें सदाबाहर, अर्ध-सदाबाहर, शुष्क इत्यादि वनस्पति प्रकारों का समावेश होता है|
यहाँ पाव ब्रासील, रबर, महोगनी, शीशम आदि वृक्ष एवं आर्किड वनस्पतियों की अनेक प्रजातियाँ पाई जाती हैं|
ब्राज़ील में सदाबहार वर्षावनों के कारण वातावरण में बड़े पैमाने पर ऑक्सीजन उपलब्ध होता है|
इससे कार्बन डैआक्सेड की मात्रा कम होने में सहायता मिलती है इसीलिए इन वनों को ‘विश्व के फेफड़े’ कहा जाता है|
हिमच्छादित प्रदेशों में कौनसे वन पाए जाते हैं? प्रमुख रूप से तटीय वनस्पतियाँ किस तटीय प्रदेश पर पाई जाती हैं?
भारत का अधिकांश भू-भाग किन वनों से व्याप्त है? ऐसा क्यों ? कँटीली झाड़ियोंवाले वन कहाँ पाए जाते है? क्यों ? भारत में वनों के निम्नलिखित प्रकार पाए जाते हैं
भारत में औसतन {२०००}{दो हजार} मिलिमीटर् से अधिक वर्षा, प्रचुर सूर्य प्रकाश जिन प्रदेशों में पहँुचता है, वहाँ सदाबहार वन पाए जाते हैं|
इन वनों के वृक्षों की पत्तियाँ चौड़ी एवं गहरी हरी होती हैं| इन वृक्षों की लकड़ी मज़बूत, भारी एवं टिकाऊ होती है|
उदाहरण महोगनी, शीशम, रबड़ इत्यादि | इन वनों में अनेक प्रकार की लताएँ भी होती हैं| इन वनों में सर्वाधिक जैवविविधता पाई जाती है|
भारत में एक हजार से दो हजार मिलिमीटर् वृष्टि के प्रदेश में पर्णपाती वन पाए जाते हैं| जब वर्षा नहीं होती तो वाष्पीकरण से पानी कम न हो इसीलिए वनस्पतियाँ अपनी पत्तियों को गिरा देती हैं|
उदाहरण सागवान, बाँस, बरगद, पीपल इत्यादि वृक्ष इन वनों में पाए जाते हैं| भारत में जिन भागों में दीर्घकाल तक शुष्क ग्रीष्म ऋतु होती है |
एवं पांच सौ मिलीमीटर से भी कम वर्षा होती है ऐसे प्रदेशों में, कंटीली झाड़ियाें के रूप में वन पाए जाते हैं| वनस्पतियों की पत्तियों का आकार छोटा होता है|
खैर, बबूल, खेजड़ी, घृतकुमारी, रामबांस आदि नागफनी के प्रकार पाए जाते हैं| तट से सटा दलदल का प्रदेश, खाड़ियों व लगूनों के भागों में क्षारयुक्त मृदा एवं आर्द्रजलवायु होती है वहाँ तटीय प्रदेश के वन पाए जाते हैं|
उन्हें सुंदरी के वन या गरान के वन कहते हैं| इन वनस्पतियों की लकड़ी तैलीय, हल्की और टिकाऊ होती है|
हिमालय में ऊँचाई के अनुसार तीन प्रकार के वन पाए जाते हैं| अधिक ऊँचाईवाले प्रदेशों में मौसमी फल-फूल वाले वृक्ष पाए जाते हैं|
मध्यम ऊँचाईवाले प्रदेश में सनोबर, देवदार, सरो आदि शंकुधारी वृक्ष एवं तलहटी में मिश्र वन पाए जाते हैं| उनमें शंकुधारी एवं पर्णपाती वृक्ष होते हैं|
इन वनों में साल के वृक्ष अधिक मात्रा में पाए जाते हैं| मानचित्र में दर्शायी गई प्रजातियों के शीर्षक दीजिए: कोंडोर, आनाकोंडा, सिंह-सम सुनहरा तामीरिन, मकाऊ इत्यादि |
ये प्राणी किन प्रदेशों में पाए जाते हैं? इन वन प्रदेशों में उनका अधिवास होने के क्या कारण हैं? सीमा विस्तार की दृष्टि से वन प्रदेशों का वर्गीकरण कीजिए|
किस देश में विषुवतरेखीय वन अधिक पैमाने पर पाए जाते हैं? इसके पीछे क्या कारण हो सकता है? भारत में ऐसे कौन-से वन हैं जो ब्राज़ील में नहीं पाए जाते?
ब्राज़ील में ऐसे कौन से वन हैं जो भारत में भी पाए जाते हैं? किस देश में वनस्पतियों में अधिक विविधता पाई जाती है?
इसके पीछे क्या कारण होगा ? जलवायु एवं वनों के प्रकारों को ध्यान में रखते हुए किस देश में वनाधारित व्यवसाय का विकास अधिक होगा ?
विश्व में किसी भी अन्य देश की अपेक्षा ब्राज़ील में वन्यजीवन में अधिक विविधता पाई जाती है| पेंटानल नामक दलदली प्रदेश में विशाल एनाकोंडा पाया जाता है|
ब्राज़ील में बड़े गिनीपिग, मगरमच्छ, घड़ियाल, बंदर, प्युमा, तेंदुआ आदि प्राणी पाए जाते हैं|
मछलियों की प्रजातियों में सागर में पाई जानेवाली स्वोर्डफिश और नदी में पाई जानेवाली पिराना व गुलाबी डॉल्फिन प्रमुख हैं|
बहुत ऊँचाई पर उड़ने वाला बड़े आकार का कोंडोर पक्षी, विभिन्न प्रकार के तोते, मकाऊ, राजहंस आदि पक्षियों की प्रजातियाँ पाई जाती हैं|
लाखों प्रकार के कीड़े यहाँ की विशेषता है| ऐसी विविधता के कारण ब्राज़ील में वन्यजीवन बहुत समृद्ध है|
वन्य प्राणियों की अवैध तस्करी, वनों की कटाई, स्थलांतरित कृषि , प्रदूषण आदि कारणाें से हो रही पर्यावरण की हानि जैसी समस्याएँ ब्राज़ील के सम्मुख हैं|
भारत में वन्य प्राणियों की कई प्रजातियाँ हैं| भारत के उष्ण व नम वनों में हाथी पाए जाते हैं|
असम के दलदली प्रदेश में एक सींग वाला गैंडा पाया जाता है| रेगिस्तान में जंगली गधे एवं ऊँट पाए जाते हैं|
हिमालय के बर्फीले प्रदेश में हिम तेंदुए, चमरी पाए जाते हैं| प्रायद्वीपीय प्रदेश में जंगली भैंसा, अनेक प्रकार के हिरन, मृग, बंदर आदि प्राणी पाए जाते हैं|
विश्व में केवल भारत में ही बाघ और सिंह दोनों पाए जाते हैं| नदियों, खाड़ियों एवं तटीय प्रदेशों में कछुए, मगरमच्छ, घड़ियाल आदि प्राणी पाए जाते हैं|
वनों में मोर, किलकिला , तीतर,कबूतर, रंगबिरंगे तोते, आर्द्र भूमियों में बतख, बगुले, सारस एवं घासवाले प्रदेशों में गोडावण पक्षी पाए जाते हैं|
भारत वन्यप्राणियों की विविधता के लिए जाना जाता है| प्रदूषण, तस्करी एवं वनों की कटाई के कारण अनेक प्रजातियाँ भारत से लुप्त हो चुकी हैं|
उदाहरण चीता| वन्य प्राणियों के संरक्षण एवं वनों के संवर्धन की दृष्टि से भारत सरकार ने अनेक स्थानों पर राष्ट्रीय उद्यानों, वन्य प्राणियों एवं पक्षियों हेतु अभयारण्य एवं संरक्षित वनों की स्थापना की है|
किसी भी देश के लिए जनसंख्या एक महत्त्वपूर्ण संसाधन होती है| किसी देश की आर्थिक एवं सामाजिक प्रगति हेतु जनसंख्या एवं उसकी गुणवत्ता महत्त्वपूर्ण कारक होते हैं|
चलिए, भारत एवं ब्राज़ील की जनसंख्या का अध्ययन करते हैं| उपरोक्त मानचित्रों का विचार कर भारत के राज्यों और केंद्रशासित प्रदेशों को विभाजित कर नीचे दी गई तालिका में भरिए|
प्राकृतिक संरचना व जलवायु का जनसंख्या वितरण से सह-संबंध जोड़िए एवं टिप्पणी लिखिए| जनगणना {२०११}{दो हजार ग्यारह} के अनुसार भारत की जनसंख्या वर्ष {२०११}{दो हजार ग्यारह} में {१२१}{एक सौ इक्कीस} करोड़ थी|
जनसंख्या के अनुसार भारत विश्व में दूसरे स्थान पर है| भारत में विश्व के कुल क्षेत्रफल का दो दशमलव चार एक प्रतिशत् क्षेत्र है किंतु विश्व की कुल जनसंख्या का सत्रह प्रतिशत पाँच प्रतिशत हिस्सा भारत में है|
जनगणना {२०११}{दो हजार ग्यारह} के अनुसार भारत का जनसंख्या घनत्व औसतन {३८२}{तीन सौ बयासी} व्यक्ति प्रतिवर्ग किलो मीटर् था|
भारत में जनसंख्या का वितरण असमान है| प्राकृतिक संरचना, जलवायु एवं सुविधाओं की उपलब्धता का परिणाम जनसंख्या के वितरण पर होता है|
उपजाऊ ज़मीन, मैदानी प्रदेश, पानी की उपलब्धता के कारण अनेक शताब्दियों से इन भागों में मानवीय अधिवास बसे हैं|
कृषि व उद्योगों के कारण कुछ भागों में जनसंख्या का केंद्रीकरण बड़े पैमाने पर पाया जाता है| उदाहरण- उत्तरी मैदान, दिल्ली, चेन्नई, कोलकाता, मुंबई, पुणे, बेंगलुरु आदि|
इसके विपरीत पर्वतीय व पहाड़ी प्रदेशों शुष्क रेगिस्तानी प्रदेशों, और घने जंगलों में दुर्गमता के कारण सुविधाओं का अभाव होता है|
ऐसे प्रदेशों में जनसंख्या का वितरण विरल पाया जाता है| किस भाग में जनसंख्या बड़े पैमाने पर केंद्रित दिखाई देती है?
किस भाग में जनसंख्या अत्यंत कम है? अभी तक किए गए ब्राज़ील देश के अध्ययन के आधार पर जनसंख्या के असमान वितरण के लिए कौन-कौन-से कारक कारणीभूत होंगे इस पर एक टिप्पणी लिखिए|
उपरोक्त मानचित्र में वितरण दिखाने हेतु कौन-सी पद्धति का उपयोग किया गया है? ब्राज़ील दक्षिण अमरीकी महाद्वीप का सर्वाधिक जनसंख्या वाला देश है|
जनगणना {२०१०}{दो हजार दस} के अनुसार लगभग {१९}{उन्नीस} करोड़ जनसंख्या वाला ब्राज़ील विश्व में पांचवें स्थान पर है|
क्षेत्रफल की दृष्टि से भी यह देश विश्व में पांचवें क्रमांक पर है| पृथ्वी के भूभाग पर {५.६}{पाँच दशमलव छह} प्रतिशत् भाग ब्राज़ील द्वारा व्याप्त है|
घनी जनसंख्या का यह क्षेत्र ब्राज़ील की तटीय समतल निचली भूमि है| उसमें भी दक्षिण-पूर्वी तट का भाग अनुकूल जलवायु एवं अधिवास हेतु उपयुक्त है|
उर्वर भूमि एवं संसाधनों की उपलब्धता के कारण कृषि के कारण उद्योगों का इस भाग में विकास हुआ है|
परिणामस्वरूप, इस भाग में जनसंख्या घनत्व अधिक है| इसके विपरीत अमेज़न घाटी के अधिकांश भाग में मानवीय अधिवास कम हैं|
प्रतिकूल जलवायु, अधिक वृष्टि, दुर्गमता एवं घने वनों के कारण इन भागों में मानवीय अधिवास हेतु बाधाएँ उत्पन्न होती हैं|
इसीलिए यहाँ जनसंख्या का वितरण विरल है| ब्राज़ील के मध्य एवं पश्चिमी भागों में भी जनसंख्या कम है|
ब्राज़ील की उच्चभूमि में जनसंख्या घनत्व मध्यम है| दोनों देशों की जनसंख्या के संदर्भ में निम्नलिखित विशेषताएँ दिखाई देती हैं |
पिछले कई दशकों से ब्राज़ील में लिंग अनुपात एक हजार से अधिक है| ब्राज़ील में वर्ष दो हजार एक के पश्चात स्त्रियों की संख्या में पुरूषों की अपेक्षा उल्लेखनीय वृद्धि हुई है|
भारत में पुरुषों की संख्या स्त्रियों की संख्या से अधिक है| भारत में कई दशकों से लिंग अनुपात में उतार-चढ़ाव दिखता है|
एक हजार नौ सो इकानवे के पश्चात लिंग अनुपात में सुधार हुआ है| जनसंख्या की आयु-संरचना के अनुसार ब्राज़ील की जनसंख्या वृद्धत्व की ओर झुक रही है किंतु ऐसी परिस्थिति भारत में अभी नहीं है|
भारत में युवाओं का प्रमाण अधिक है| इसका अर्थ है कि भारत में कार्यशील जनसंख्या अधिक है|
उपरोक्त दोनों आलेखों का उपयोग कर ढूँढ़िए कि क्या विभिन्न आयु-समूहों के स्त्री एवं पुरुषों की संख्या में अंतर है? किस आयु-समूह में मुख्यतः यह अंतर दिखता है?
ब्राज़ील में जनसंख्या वृद्धि की दर काफी कम हो गयी है| भारत में ऐसी स्थिति अभी नहीं है| {२००१}{दो हजार एक} से {२०११}{दो हजार ग्यारह} के दशक में भारत की जनसंख्या में {१८}{अठारह} करोड़ की वृद्धि हुई|
भारत में जनसंख्या वृद्धि की दर उन्नीस सौ इकहत्तर तक अधिक थी| उसके बाद यह दर स्थिर हुई| वर्तमान में जनसंख्या वृद्धि की दर कम हो रही है |
परंतु जनसंख्या बढ़ रही है| ब्राज़ील के आलेख का निरीक्षण करने पर यह समझ में आता है कि वृद्धि की दर कम हो रही है |
और आने वाले दो दशकों में ब्राज़ील की जनसंख्या में वृद्धि होने की संभावना कम है| किसी देश की औसत जीवन प्रत्याशा में हुई वृद्धि सामाजिक प्रगति का महत्त्वपूर्ण लक्षण है|
स्वास्थ्य सुविधाओं का बढ़ना, चिकित्सा के क्षेत्र में प्रगति एवं पौष्टिक आहार मिलने पर जीवन प्रत्याशा बढ़ने लगती है|
विकासशील देशों में अभी भी औसत प्रतिशत कम है परंतु सामाजिक एवं आर्थिक विकास के साथ-साथ उसमें धीरे-धीरे सुधार हो रहा है|
भारत में जलवायु में पाई जाने वाली विविधता, पानी की उपलब्धता, भूमि की ढाल, एवं उर्वरता के कारण अधिवासों के प्रतिरूप में विविधता पाई जाती है|
उत्तर भारतीय मैदानी प्रदेश, पूर्वीय तट, नर्मदा का मैदान, विंध्य का मैदान एवं भारत के वे प्रदेश जहाँ कृषि की जाती है वहाँ केंद्रीय अधिवास पाए जाते हैं|
इसके विपरीत मध्य भारत का वनाच्छादित भाग, राजस्थान का पश्चिमी एवं दक्षिणी भाग, हिमालय का ढाल वाला क्षेत्र एवं खंडित तथा उतार-चढ़ाव वाले प्रदेशों में भी मानवीय अधिवास विरल व बिखरे हुए पाए जाते हैं|
इन अधिवासों के प्रतिरूपों का निरीक्षण कीजिए| प्रतिरूपों के प्रकार पहचानें| उनके घनत्व पर टिप्पणी लिखिए|
अब इन अधिवासों के आकार बढ़कर वे सघन बन गए हैं| इन अधिवासों के विकास के मुख्य कारण निम्नलिखित हैं|
तटीय प्रदेश की सम व आर्द्र जलवायु, जल की प्रचुर आपूर्ति, संसाधनों की उपलब्धता, कृषि-योग्य ज़मीन इत्यादि के कारण इस प्रदेश में भूमि भले ही कम हो परंतु अधिवास घने हैं|
उदाहर., साओ पाउलो| साओ पाउलो प्रदेश की ज़मीन उर्वर है| कहवा के उत्पादन हेतु यह प्रदेश उपयुक्त है.
इस प्रदेश में खन पदार्थों का प्रचुर भंडार है| यहाँ विद्युत आपूर्ति भी निर्बाध है| यहाँ परिवहन की सुविधाएँ विकसित हैं|
उपरोक्त सभी कारणों के कारण साओ पाउलो में मानवीय अधिवास केंद्रित हो गए हैं. आकृति {७.३}{सात दशमलव तीन} देखो|
ब्राज़ील के उत्तर-पूर्वी भाग में उच्चभूमि का प्रदेश अवर्षण से ग्रस्त होने का कारण इस भाग में कृषि का मर्यादित विकास हुआ है| इस भाग में ग्रामीण अधिवास प्रकीर्ण एवं विरल हैं|
तटीय प्रदेश से ब्राज़ील के अंदरूनी क्षेत्र यानी अमेज़न के मैदान की ओर जाएँ तो मानवीय अधिवास अधिक विरल होते जाते हैं|
उनके कारण इस प्रकार हैं| यह प्रदेश सघन विषुवतरेखीय वनों से व्याप्त है| आकृति मे देखिए|
यहाँ की जलवायु सुस्त है और मानवीय अधिवासों के लिए अनुकूल नहीं है| संसाधनों के भंडारों का शोध लगाने एवं उपयोग करन में प्राकृतिक रूप से ही मर्यादाएँ हैं|
इस भाग में परिवहन की सुविधाएं सीमित रूप में विकसित है| कुल जनसंख्या का कितना हिस्सा शहरों में रहता है |
इस पर नगरीकरण का स्तर निश्चित किया जाता है| इससे यह स्पष्ट होता है कि भारत में नगरीकरण की गति कम है|
वर्ष {२०११}{दो हजार ग्यारह} में भारत में नगरीकरण {३१.२}{इकतीस दशमलव दो} प्रतिशत् था| विकसित देशों की तुलना में यह बहुत कम है| भले ही ऐसा हो पर देश की नगरीय जनसंख्या में वृद्धि हो रही है|
नगरीकरण में शहरों का विस्तार और नए शहरों के उदय की भूमिका उल्लेखनीय है| भारत में नगरीकरण की स्थिति को देख ते हुए उत्तर की तुलना में दक्षिण में नगरीकरण अधिक हुआ है|
गोआ सर्वाधिक नगरीकरण वाला राज्य है| इस राज्य में करीब {६२}{बासठ} प्रतिशत् जनसंख्या नगरों में रहती है|
दिल्ली में नगरीकरण अस्सी प्रतिशत् से अधिक हुआ है| तमिलनाडू, महाराष्ट्र, गुजरात और केरल राज्यों में नगरीकरण अधिक हुआ है|
हिमाचल प्रदेश, जम्मू-कश्मीर, उत्तराखंड, बिहार और राजस्थान इन राज्यों में नगरीकरण कम हुआ है|
पृष्ठ उनचास पर दी गई तालिका के आधार पर ब्राज़ील में नगरीय जनसंख्या का प्रतिशत दिया गया है|
इस तालिका के आधार पर रेखालेख तैयार कीजिए| इसका अध्ययन कर निम्नलिखित प्रश्नों के उत्तर दीजिए| विकासशील देशों में ब्राज़ील में सर्वाधिक नगरीकरण हुआ है|
इस देश की नवीकरण की प्रक्रिया विलक्षणीय है| ब्राज़ील में करीब छियासी प्रतिशत् जनसंख्या शहरी भागों में रहती है|
सन उन्नीस सौ साठ से सन दो हजार तक इन चार दशकों में नगरीकरण की गति अधिक थी| किंतु उसके बाद ब्राज़ील में नगरीकरण की गति धीमी पड़ गई है|
ब्राज़ील में मुख्यतः दक्षिण एवं दक्षिण-पूर्वी भागों में ‘साओ पाउलो’ महानगर और औद्योगिक प्रदेश में नगरीकरण की वृद्धि सर्वाधिक है|
देश के केवल कुछ ही भागों में होने वाली जनसंख्या वृद्धि एवं अधिवासों का केंद्रीकरण ध्यान में रखते हुए ब्राज़ील सरकार ने ‘पश्चिम की ओर चलो’ नीति को प्रोत्साहन दिया है|
इससे कुछ चुनिंदा भागों में होने वाला नगरीकरण कम होगा और जनसंख्या का विकेंद्रीकरण होगा और देश में स्थित जनसंख्या वितरण में असमानता कम होगी|
आकृति का अध्ययन कर भारत की नगरीय जनसंख्या से संबंधित बिंदुओं पर निम्नलिखित प्रश्नों के उत्तर दीजिए|
मानचित्र देखने पर यह ध्यान में आता है कि भारत के नगरीकरण आंतरिक भागों की अपेक्षा तटीय भागों में अधिक हुआ है|
उत्तर की ओर स्थित राज्यों की अपेक्षा साओ पाउलो, गोइयास, रियो डी जनेरो राज्यों में नगरीय जनसंख्या अधिक है|
ब्राज़ील की उच्चभूमि का प्रदेश एवं अमेजन नदी के मैदान में जनसंख्या कम होने से नगरीकरण भी कम ही हुआ है|
इस प्रदेश में मैनोस नामक बंदरगाह नीग्रो एवं अमेज़न नदियों के संगम पर स्थित है| इसिलिए यहाँ नगरीकरण अधिक हुआ है|
दोनो देशों के विविध क्षेत्रों के स्वामित्व संबंधी तालिका नीचे दी गई है| ब्राज़ील की तरह भारत की जानकारी भरो और तालिका काफि में पूर्ण कीजिए|
आपके द्वारा पूर्ण की गई तालिका के आधार पर इन देशों की अर्थव्यवस्था किस प्रकार की है बताइए|
अर्थव्यवस्था के तीन प्रकारों के साथ ही हमने आर्थिक क्रियाओं का वर्गीकरण भी पढ़ा है|
किसी देश की अर्थव्यवस्था उस देश में होने वाले व्यवसाय, उनके प्रकार और उनके विकास पर निर्भर होती है|
नीचे दी गई तालिका में कुछ व्यवसाय दिए गए हैं| उनका वर्गीकरण कीजिए| उपयुक्त स्तंभ में चिह्न बनाइये|
आकृति में वृत्तालेखों में दोनों देशों की सकल घरेलू आय में विभिन्न क्षेत्रों का योगदान दिया गया है और विविध व्यवसायों में कार्यरत उस देश की जनसंख्या का प्रतिशत दिया गया है|
इन वृत्तालेखों का अध्ययन कीजिए एवं नीचे दिए गए प्रश्नों के उत्तर दीजिए| प्राथमिक व्यवसायों में कार्यरत जनसंख्या का प्रतिशत किस देश में अधिक है?
सकल घरेलू उत्पाद में किस देश में तृतीयक व्यवसायों का योगदान अधिक है? सकल घरेलू उत्पाद में द्वितीयक व्यवसायों का हिस्सा किस देश में अधिक है?
क्या हम ऐसा कह सकते हैं कि भारत की तरह ब्राज़ील की अर्थव्यवस्था भी कृषि पर निर्भर है? सकारण बताइए|
आकृति में हमने देखा कि भारत का राष्ट्रीय उत्पादन ब्राज़ील से अधिक है| ब्राज़ील विश्व में खनन, कृषि एवं वस्तुओं के निर्माण में अग्रसर है|
साथ ही इस देश में सेवा क्षेत्र भी बड़े पैमाने पर बढ़ गया है| भारत में भले ही सेवा व्यवसाय बढ़ रहे हों पर अभी भी भारत में कृषि ही प्रमुख व्यवसाय है|
भारत की तरह ब्राज़ील की अर्थव्यवस्था भी मिश्रित स्वरूप की है| दोनों देशों की अर्थव्यवस्था विकासशील है|
इनकी प्रति व्यक्ति आय भी संयुक्त राष्ट्र अमरीका की तुलना में बहुत कम है| उल्लेखनीय है कि भारत का राष्ट्रीय उत्पादन भले ही ब्राज़ील से अधिक है |
पर प्रति व्यक्ति आय ब्राज़ील से कम है| इसके पीछे का कारण हँटाने का प्रयत्न करें| आगे दी गई तालिका का उपयोग कीजिए|
तालिका में दी गई जानकारी के आधार पर बहुरेखालेख तैयार कीजिए| संयुक्त राष्ट्र अमरीका एक विकसित देश है|
इस देश की जनसंख्या कम है और साक्षर भी है| इस देश के पास अनेक पेटेंट, आधुनिक प्रौद्योगिकी एवं यांत्रिक शक्ति है|